Anjuta

Anjuta er et integrert utviklingsmiljø skrevet for GNOME. Det består av en interaktiv debugger bygd over GDB, integrert støtte for programmeringsspråkene C, C++, Java, JavaScript, Python og Vala, en kildekode-editor med syntaksmerking, prosjektstyring, applikasjons wizard og versjonskontrollsystem.

Anjuta finnes for Solaris. Den kommer også som standard i baseinstallasjonene til flere større Linux-distribusjoner slik som Slackware, Debian, Ubuntu, Gentoo, openSUSE og Fedora. Anjuta fulgte også med den tidligere Linux-distribusjonen Mandriva Linux.

Anjuta er skrevet i C og GTK+ og er fri og åpen programvare lisensiert under GNU General Public License. Første versjon ble lansert 27. desember 1999. Siste versjon er 3.13.92 som ble lansert 14. september 2014.

Referanser

 Eksterne lenker 


Kategori:Integrerte utviklingsmiljøer
Kategori:GNOME
Kategori:Programvare fra 1999